Gigi Becali a dezvăluit că Florinel Coman va rămâne la FCSB. Patronul campioanei a explicat ce s-a întâmplat la negocierile cu oficialii celor de la Al-Duhail, formație care dorea să îl transfere pe „Mbappe de România”.
Vedeta echipei lui Gigi Becali are, în momentul de față, o clauză de reziliere în valoare de 5 milioane de euro. Arabii ar fi dorit să plătească mai puțin pentru această mutare, care, în cele din urmă, a picat.
Florinel Coman rămâne la FCSB! Gigi Becali a făcut anunțul momentului pentru fanii campioanei
Patronul campioanei a dezvăluit că a discutat cu oficialii echipei din Qatar și că le-a spus toate condițiile pe care le are, pentru ca mutarea să se materializeze.
Totuși, Becali a spus că Florinel Coman nu va mai pleca de la FCSB pentru că arabii nu au mai dat „niciun semn de viață” de la discuția anterioară.
”Nu mai pleacă! Eu m-am dat peste cap? Voi, toți! Eu din respect și bun simț vă spun tot ce se întâmplă, n-am băgat nimic de la mine. Eu nu cred că puteam să cer mai mult, e publică informația cu cinci milioane, toată lumea știe.
Le-am spus toate condițiile și n-au mai dat niciun semn de viață de atunci. Părerea mea e că ei cred că puteau da pe jucător până în patru milioane”, a spus Gigi Becali, la digisport.ro.
Gigi Becali, 3 oferte dintr-un foc pentru preliminariile UEFA Champions League!
Gigi Becali a dezvăluit că Alex Chipciu va ajunge la FCSB doar din postura de jucător liber de contract. Patronul a dat de înțeles că jucătorul are o relație bună cu oficialii de la U Cluj și că ar putea fi lăsat să plece liber, în această vară.
Totodată, patronul de la FCSB a dezvăluit că a purtat negocieri și cu Daniel Popa. Gigi Becali a spus că dorește să plătească, pentru transfer, suma de 200.000 de euro.
„(n.r. despre transferul lui Chipciu) Da. Tratativele, dacă îi dă voie să plece gratis, îl luăm. Nu putem să dăm bani pe un jucător de 35 de ani. El a zis că încearcă, că are relaţie bună cu clubul.
Cu Daniel Popa deja am negociat. Trebuie să negociem cu clubul. Am vorbit cu impresarul. El dacă are o clauză, jucătorul poate să negocieze. Nu am luat legătura cu jucătorul, am vorbit cu impresarul. Mi se pare că are o clauză. El are o clauză de 300.000, dar noi vrem să dăm 200.000.
Am spus că vin 5-6 jucători. Popa este pariul meu, o să vedem! E pariul meu, nu costă mult. E pariul meu. Mie îmi plăcea de el când era la Dinamo.”, a spus Gigi Becali, la digisport.ro.
Totodată, Gigi Becali a spus că a făcut o ofertă de 1,2 milioane de euro pentru transferul lui Luis Munteanu și că, în momentul de față, așteaptă răspunsul celor de la Fiorentina.
„Cu Louis Munteanu, eu am fost atunci atunci, am vorbit cu ei. Ei mi-au cerut 1.5 milioane de euro. El mai are un an de contract… eu dau 1.200.000. Acum aştept răspunsul să văd dacă îl dă cu 1.2 milioane. Nu mi-a dat răspunsul”, a mai spus patronul campioanei.